CELEX: 62010CO0529
Language: fi
Date: 2012-03-29
Title: Unionin tuomioistuimen määräys (kahdeksas jaosto) 29.3.2012.#Ministero dell'Economia e delle Finanze ja Agenzia delle Entrate vastaan Safilo Spa.#Ennakkoratkaisupyyntö – Corte suprema di cassazione – Yhtiövero – Kansallinen lainsäädäntö, jossa säädetään yhtiöiden jakamien osinkojen verottamisesta erisuuruisilla veroprosenteilla yhtiöiden kotipaikan mukaan – Liiketoimi, johon osallistuu yhtiöitä, joiden kotipaikka on Italiassa, ja yhtiöitä, joiden kotipaikka on ulkomailla – Viranomaisen päätös kantaa maksettava vero, kun kyse on yhtiöistä, joiden kotipaikka on ulkomailla – Oikeuksien väärinkäytön käsite sellaisena kuin se on määritelty asiassa C‑255/02, Halifax ym., annetussa tuomiossa – Sovellettavuus välittömien verojen kaltaisiin kansallisiin veroihin, joita ei ole yhdenmukaistettu.#Työjärjestyksen 104 artiklan 3 kohdan ensimmäinen alakohta – Välitön verotus – Veroasiat ylimpänä asteena ratkaisevassa tuomioistuimessa vireillä olevien oikeudenkäyntien saattaminen päätökseen – Oikeuksien väärinkäyttö – SEU 4 artiklan 3 kohta – Perussopimuksessa taatut vapaudet – Syrjintäkiellon periaate – Valtiontuki – Velvollisuus taata unionin oikeuden tehokas soveltaminen.#Asia C‑529/10.

Unionin tuomioistuimen määräys (kahdeksas jaosto) 29.3.2012 – Safilo
      (asia C‑529/10)
      Työjärjestyksen 104 artiklan 3 kohdan ensimmäinen alakohta – Välitön verotus – Veroasiat ylimpänä asteena ratkaisevassa tuomioistuimessa vireillä olevien oikeudenkäyntien saattaminen päätökseen – Oikeuksien väärinkäyttö – SEU 4 artiklan 3 kohta – Perussopimuksessa taatut vapaudet – Syrjintäkiellon periaate – Valtiontuki – Velvollisuus taata unionin oikeuden tehokas soveltaminen
      Jäsenvaltiot – Velvoitteet – Vilpittömän yhteistyön velvollisuus – Unionin oikeuden täytäntöönpano – Oikeuksien väärinkäytön kieltoa koskeva periaate – Pääomien vapaa liikkuvuus – Syrjintäkiellon periaate – Valtiontukisäännöt – Jäsenvaltioiden välitön verotus (SEU 4 artiklan 3 kohta; SEUT 63 artikla ja SEUT 107 artiklan 1 kohta) (ks. 23, 25, 26 ja
         28–33 kohta sekä tuomiolauselma)
      
      Aihe 
      
         
               Ennakkoratkaisupyyntö – Corte suprema di cassazione – Yhtiövero – Kansallinen lainsäädäntö, jossa säädetään yhtiöiden jakamien
                  osinkojen verottamisesta erisuuruisilla veroprosenteilla yhtiöiden kotipaikan mukaan – Liiketoimi, johon osallistuu yhtiöitä,
                  joiden kotipaikka on Italiassa, ja yhtiöitä, joiden kotipaikka on ulkomailla – Viranomaisen päätös kantaa maksettava vero,
                  kun kyse on yhtiöistä, joiden kotipaikka on ulkomailla – Oikeuksien väärinkäytön käsite sellaisena kuin se on määritelty asiassa
                  C‑255/02, Halifax ym., annetussa tuomiossa – Sovellettavuus välittömien verojen kaltaisiin kansallisiin veroihin, joita ei
                  ole yhdenmukaistettu
               
            Ratkaisu 
      Unionin oikeutta, erityisesti oikeuksien väärinkäytön kieltoa koskevaa periaatetta, SEU 4 artiklan 3 kohtaa, EUT-sopimuksessa
         taattuja vapauksia, syrjintäkiellon periaatetta, valtiontukisääntöjä ja velvollisuutta taata unionin oikeuden tehokas soveltaminen,
         on tulkittava siten, ettei se ole esteenä pääasiassa kyseessä olevan kaltaisessa välitöntä verotusta koskevassa asiassa sellaisen
         kansallisen säännöksen soveltamiselle, jossa säädetään, että veroasiat ylimpänä asteena ratkaisevassa tuomioistuimessa vireillä
         olevat oikeudenkäynnit voidaan saattaa päätökseen maksusuorituksella, joka vastaa 5:tä prosenttia oikeusriidan arvosta, jos
         nämä oikeudenkäynnit ovat tulleet vireille ensimmäisessä oikeusasteessa yli kymmenen vuotta ennen kyseisen säännöksen voimaantulopäivää
         nostetulla kanteella ja jos veroviranomaiset ovat hävinneet asian sekä ensimmäisessä että toisessa oikeusasteessa.